
****

**REPUBLIKA HRVATSKA**

**LIČKO-SENJSKA ŽUPANIJA**

**OPĆINA BRINJE**

**OPĆINSKI NAČELNIK**

KLASA: 008-02/24-01/01

URBROJ: 2125-4-24-02-01

Brinje, 03. siječnja 2024. godine

Na temelju članka 39. Zakona o elektroničkim medijima (Narodne novine, broj 111/21), članka 48. Zakona o lokalnoj i područnoj (regionalnoj) samoupravi (Narodne novine 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20), članaka 46. i 86. Statuta Općine Brinje („Županijski glasnik“ Ličko-senjske županije, broj 4/21,17/22) te članka 1. stavka 7. Pravilnika o financiranju programskih sadržaja medija („Županijski glasnik“ Ličko-senjske županije, broj 2/22) Općinski načelnik donosi

**ODLUKU**

**o raspisivanju Javnog poziva za financiranje programskih sadržaja medija**

Članak 1.

Raspisuje se javni poziv za financiranje programskih sadržaja medija u 2024. godini (u daljnjem tekstu: Javni poziv).

Članak 2.

Predmet Javnog poziva je prikupljanje prijava za financiranje programskih sadržaja lokalnih elektroničkih i tiskanih medija u 2024. godini.

Elektronički mediji su definirani Zakonom o elektroničkim medijima (Narodne novine, broj 111/21): audiovizualni programi, radijski programi i elektroničke publikacije.

Tiskani mediji su definirani Zakonom o medijima (Narodne novine, broj 59/04, 84/11, 81/13, 114/22).

Pod programskim sadržajima podrazumijevaju se tematske emisije, objave od interesa za Općinu Brinje koje su izdvojene u tematske cjeline ili pojedinačno u smislu informiranja građana Općine Brinje.

Članak 3.

Cilj dodjele sredstava je proizvodnja i objava programskih sadržaja namijenjenih informiranju građana o projektima i programima Općine Brinje i s područja Općine Brinje, a koji su od interesa za građane Općine Brinje te o odlukama, uslugama i uopće o radu Općine Brinje kojim se zadovoljavaju potrebe i ostvaruju interesi građana Općine Brinje.

Članak 4.

Na Javni poziv se mogu javiti mediji koji ispunjavaju uvjete sukladno Javnom pozivu.

Članak 5.

Javni poziv i pripadajući obrasci sastavni su dio ove Odluke i objavit će se na službenoj stranici Općine Brinje [www.brinje.hr](http://www.brinje.hr).

Članak 6.

Sredstva za provođenje ove Odluke osigurana su u Proračunu Općine Brinje za 2024. godinu.

Članak 7.

Ova odluka stupa na snagu danom donošenja, a objavit će se na službenoj stranici Općine Brinje [www.brinje.hr](http://www.brinje.hr).

**OPĆINSKI NAČELNIK**

**Zlatko Fumić**